ஒரு வேளை நம்மிடம் பஞ்ச காலத்தில் தோன்றி விட்ட பாதுகாப்பின்மை உணர்வு இன்னமும் அகல வில்லை போலும், நிலமை சீர்பட இன்னும் பல நூற்றாண்டுகள் ஆகலாம். மேலும் இடைக்காலத்தில் கடந்த நூற்றாண்டிலும் இந்த நூற்றாண்டிலும் நம்மிடம் புகுந்து விட்ட நச்சு உணர்வுகள் அகலவும் இன்னும் நூறாண்டுகள் பிடிக்கலாம். நாம் மீள முடியாத ஒரு வித மீளா விட்டான் ஜங்ஷனில் மாட்டி விட்டது போலவே தோன்றுகிறது. மதுரையின் கோவில்களின் அழகிய சிற்பங்களைப் பார்த்து விட்டு வெளியே வரும் பொழுதெல்லாம் உங்கள் மலையாள நண்பர் கேட்ட அதே கேள்வி என்னையும் குடைந்திருக்கிறது. பகட்டிலும் புரட்டிலும், பொய்மையிலும், சினிமா மாயையிலும் மக்களின் மூளைகளை மழுங்க வைத்து ஊரைச் சுருட்டிய உத்தமர்களுக்கோ ஊர் முழுக்கச் சிலைகள்; ஏதோ இவர்கள்தான் தமிழ் நாட்டையே கண்டு பிடித்து நிர்மாணித்தவர்கள் போன்ற பாவனையில் பல்வேறு நிலைகளில் காட்சியளிக்கிறார்கள். ஆபாச சிலைகளும், மலினமான சுவர் விளம்பரங்களும், அற்புதமான கோவில் சிற்பங்களும் அருகருகே நிற்கும் முரண் முகத்தில் அடிப்பது. அந்த முரண்பாடு ஏற்படுத்தும் அருவருப்பு குமட்டலை வரவழைப்பது.